CELEX: 32015R2321
Language: lt
Date: 2015-12-08 00:00:00
Title: 2015 m. gruodžio 8 d. Komisijos įgyvendinimo reglamentas (ES) 2015/2321 dėl tam tikrų prekių klasifikavimo Kombinuotojoje nomenklatūroje

12.12.2015   
            
            
               LT
            
            
               Europos Sąjungos oficialusis leidinys
            
            
               L 328/65
            
         KOMISIJOS ĮGYVENDINIMO REGLAMENTAS (ES) 2015/2321
   2015 m. gruodžio 8 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos turėtojas galėtų remtis dar tam tikrą laikotarpį, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti trys mėnesiai;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Šio reglamento nuostatų neatitinkančia privalomąja tarifine informacija, vadovaujantis Reglamento (EEB) Nr. 2913/92 12 straipsnio 6 dalimi, galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. gruodžio 8 d.
      
         
            Komisijos vardu
         
         
            Pirmininko pavedimu
         
         Heinz ZOUREK
         
            Mokesčių ir muitų sąjungos generalinis direktorius
         
      
   
   
      (1)  OL L 256, 1987 9 7, p. 1.
   
      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Metalinių grandininės pavaros žvaigždučių blokas (vadinamasis laisvosios eigos stebulės blokas) be laisvosios eigos mechanizmo. Laisvosios eigos stebulės bloką sudaro septynios tarpusavyje sutvirtintos žvaigždutės, dvi atskiros žvaigždutės ir poveržlė. Mažiausia žvaigždutė yra su 11 dantukų, didžiausia – su 32.
                  Laisvosios eigos stebulės blokas skirtas montuoti ant laisvosios eigos mechanizmo (integruoto į stebulės korpusą). Tada užpakalinio rato varantysis velenas gali būti atjungtas nuo stebulės korpuso (laisvosios eigos mechanizmo). Tai leidžia dviratininkams dviračiui judant į priekį pedalų neminti arba minti atgal.
                  Laisvosios eigos mechanizmas pateikimo metu nepridėtas.
                  Žr. paveikslą (1).
               
               
                  8714 93 00
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 8714 ir 8714 93 00 atitinkančiais prekių aprašymais.
                  Kadangi gaminys, skirtas laisvosios eigos funkcijai užtikrinti, gali būti montuojamas tik ant laisvosios eigos mechanizmo, integruoto į stebulę, jis laikytinas laisvosios eigos grandininės pavaros žvaigždute.
                  Todėl gaminys klasifikuotinas kaip laisvosios eigos grandininės pavaros žvaigždutės, priskiriant KN kodą 8714 93 00.
               
            
         (1)  Paveikslas pateikiamas tik dėl informacijos.